Diari Oficial de la Generalitat Valenciana


Sumari del DOGV 3778, del 23-06-2000 (2000/4829)

ORDRE de 23 de maig de 2000, de la Conselleria de Justícia i Administracions Públiques, per la qual s'aprova la dissolució de l'agrupació dels ajuntaments de Vilafranca del Cid i Ares del Maestre per al sosteniment en comú del lloc de secretaria.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3778

Data del DOGV
:   23-06-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/4829


Data del document
:   23-05-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Ares del Maestrat
    * Vilafranca
    * professió administrativa
    * administració local

ORDRE de 23 de maig de 2000, de la Conselleria de Justícia i Administracions Públiques, per la qual s'aprova la dissolució de l'agrupació dels ajuntaments de Vilafranca del Cid i Ares del Maestre per al sosteniment en comú del lloc de secretaria. [2000/A4829]
  
Per l'Ordre de 20 de maig de 1999, de la Conselleria de Presidència, publicada en el Diari Oficial de la Generalitat Valenciana número 3.537 de 13 de juliol, es va crear l'agrupació dels ajuntaments de Vilafranca del Cid i Ares del Maestre, per al sosteniment en comú del lloc de secretaria.
  
Els ajuntaments de Vilafranca del Cid i Ares del Maestre, mitjançant acords plenaris adoptats en les sessions de 13 de gener de 2000 i 13 de desembre de 1999, respectivament, acordaren, previ informe de la secretaria, amb el vot favorable de la majoria absoluta del nombre legal de membres de la corporació, dissoldre l'agrupació municipal per al sosteniment en comú del lloc de secretaria.
  
L'Ajuntament d'Ares del Maestre, en la sessió plenària celebrada el dia 14 de març de 2000, acordà l'exempció del lloc de secretaria i que les funcions atribuïdes al lloc suprimit siguen exercides pel Servei d'Assistència de la Diputació Provincial de Castelló.
  
Per la seua part, l'Ajuntament de Vilafranca del Cid, en la sessió plenària celebrada el dia 9 de març de 2000, acordà la classificació del lloc de secretaria en classe tercera.
  
El lloc de treball de secretaria de l'agrupació Vilafranca del Cid i Ares del Maestre està vacant.
  
En l'expedient queda acreditat que la població del municipi d'Ares del Maestre és inferior a 500 habitants i el seu pressupost no supera els 67.595.324 de pessetes.
  
Sotmesos els acords a informació pública per l'espai de 30 dies, segons s'acredita en l'expedient, mitjançant anuncis en el Butlletí Oficial de la Província de Castelló de 28 de desembre de 1999, número 157, no s'han produït reclamacions.
  
Sol·licitat l'informe preceptiu a la Diputació Provincial de Castelló, aquest ha sigut emés en sentit favorable, mitjançant un acord adoptat en la sessió de data 11 d'abril de 2000.
  
En conseqüència, fent ús de les competències atribuïdes als articles 2.2, 4 i 15 del Decret 159/1997, del Govern Valencià, pel qual s'aprova el reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional.
  
ORDENE
  
Primer
  
Aprovar la dissolució de l'agrupació constituïda pels ajuntaments de Vilafranca del Cid i Ares del Maestre per al sosteniment en comú del lloc de secretaria.
  
Segon
  
Eximir de l'obligació de mantindre el lloc de secretaria a l'Ajuntament d'Ares del Maestre. Les funcions reservades a aquest lloc seran exercides pel Servei d'Assistència Tècnica de la Diputació Provincial de Castelló.
  
Tercer
  
Crear el lloc de treball de secretaria de l'Ajuntament de Vilafranca del Cid i classificar-lo en classe tercera, reservada la seua provisió a funcionaris d'administració local amb habilitació de caràcter nacional pertanyents a la subescala de secretaria-intervenció.
  
Contra aquesta resolució que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des del l'endemà de la seua publicació, o bé, un recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la seua publicació. Tot això segons el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 23 de maig de 2000
  
El conseller de Justícia i Administracions Publiques,
  
CARLOS GONZÁLEZ CEPEDA